Case ID: 1111137
Sentence 1: İşin halları: Məhkəmə hökmü ilə Məhkum Azərbaycan Respublikası CM-nin 234.2-ci maddəsi ilə nəzərdə tutulan cinayət əməlini törətməkdə təqsirli bilinərək məhkum edilmişdir ona görəki, o, istintaqa məlum olmayan «Cavid» adlı şəxsdən xx xxxxxx 2018-ci ildə satış məqsədi ilə qanunsuz olaraq, ümumi təmiz çəkisi 0,439 qram təşkil edən, kustar üsulla hazırlanmış narkotik vasitə heroin əldə edib, üzərində daşıyaraq saxlamış, bununla bağlı vətəndaş X15 tərəfindən verilmiş məlumat əsasında Bakı şəhər Baş Polis İdarəsinin Narkotiklərlə mübarizə idarəsi tərəfindən xx xxxxxx 2018-ci ildə saat 17 radələrində ünvan 1 ünvanının yaxınlığında yerləşən 79 nömrəli tam orta məktəbin qarşısında əməliyyat tədbiri təşkil olunmuş, həmin vaxt Məhkum şərti alıcı qismində iştirak edən X9 20 manat müqabilində iki bükümdə (bir bükümdə 0,141 qram, ikinci bükümdə 0,115 qram olmaqla) kustar üsulla hazırlanmış narkotik vasitə heroin satması aşkar edilmiş, təqsirləndirilən şəxs Bakı şəhər Baş Polis İdarəsinin Narkotiklərlə mübarizə idarəsinin əməkdaşları tərəfindən bundan dərhal sonra saxlanılaraq üzərinə baxış keçirilmiş, baxış zamanı əynindəki göy rəngli cins şalvarın sağ yan cibinin üzərindəki balaca cibdən əlavə olaraq xarici əlamətlərinə və tərkibindəki komponentlərə görə eynilik təşkil edən daha bir gümüşü rəngli siqaret kağızıı bükümündə təmiz çəkisi 0,183 qram təşkil edən kustar üsulla hazırlanmış narkotik vasitə heroin aşkar edilərək götürülmüşdür.